text: Síðani gongur leiðin víðari í skúla, frítíðarskúla, frítíðaráhugamál o.s.fr. Og vísa børnini tekin um ikki at trívast optimalt, so skulu vit tosa við fakfólk. Tey skulu hava tað besta av tí besta, hugsa vit. Vit skulu hava eina diagnosu, so tey kunnu fáa røttu viðgerðina. Óiva, motiveraði av góðum intentiónum, men kanska slettis ikki í tráð við tann tørv, ið orðaður verður í kanningini.
text: #000003
text: Í samskifti mínum við ung, eru nógv viðurskifti, ið eru afturvendandi í samskiftinum við meg. Viðurskifti, ið eru knýtt at tilveruni heima við hús og relatiónini við foreldrini. Her eru nakrar orðingar frá ungum:
text: #000005
text: ”Tað er deiligt at hava eini fín hús og flott ting, men tað ger meg ikki nøgda við lívið.”
text: #000007
text: “Eg føli, tað er mín skyld, at mamma og babba ikki eru saman longur.” “Eg hevði viljað, at mamma/babba ikki vóru so skjót at finna ein nýggjan maka.”
text: #000014
text: “Mær dámar ikki altíð reglarnar heima, men eg eri kortini takksamur fyri tær.”
text: #000015
text: Tað, ið lagt verður í okkum sum børn, kann fáa avleiðingar fyri okkum gjøgnum alt lívið. Eitt barn, ið veksur upp við ábreiðslum, lærir at finnast at øðrum. Eitt barn, ið veksur upp við harðskapi, lærir at berjast. Eitt barn, ið veksur upp við at verða niðrað, lærir at krógva seg og sýna skomm. Eitt barn, ið veksur upp við skomm, lærir at fordøma seg sjálvt. Eitt barn, ið veksur upp við at fáa ov lítið av umsorgan, lærir at vanrøkja onnur. Eitt barn, har aftur ímóti, sum veksur upp við langmóð, lærir tol. Eitt barn, ið veksur upp við lívgandi orðum, lærir sunna sjálvkenslu. Eitt barn, ið veksur upp við rósi, lærir takksemi. Eitt barn, ið veksur upp við falsloysi, lærir rættvísi. Eitt barn, ið veksur upp við tryggleika, lærir trúfesti. Eitt barn, ið veksur upp við at verða viðurkent, lærir at dáma seg sjálvt. Eitt barn, ið veksur upp við at verða hálsfevnt og kenna vinskap, lærir at finna og geva kærleika. Eitt barn, ið veksur upp við at síggja foreldur síni taka ábyrgd, førir ábyrgdarkensluna víðari til komandi ættarlið.
text: #000017
text: Foreldur, sum seta seg inn í innviklaðu tilveruna hjá børnum sínum og skapa djúpar, innihaldsríkar og kensluligar relatiónir við tey, gera størsta munin. Tey gera sítt til, at vælferðarsamfelag okkara fyrst og fremst sæst í vælferðini heima við hús. Vón mín er, at komandi kanningar, fara at vitna um tílíka framgongd í mun til størsta tilfeingi vit hava, børn okkara.
text: #000018